पुलिस सूत्रों ने आज यह जानकारी देते हुए बताया कि बामोर कला थाना क्षेत्र के ग्राम विष्णुपुरा में बंटी लोधी (35) ने फांसी लगाकर अपने घर में आत्महत्या कर ली। कल रात हुई इस घटना का स्पष्ट कारण अभी सामने नही आया है। वहीं खनियाधाना थाना क्षेत्र के ग्राम साना में आकाश साहू (28) ने अपने घर में फांसी लगाकर आत्महत्या कर ली। प्रारंभिक रूप से मिली जानकारी के अनुसार युवक ने इंडियन प्रीमियर लीग (आईपीएल) के सट्टे में हार के कारण ऐसा कदम उठाना बताया गया है। पुलिस द्वारा दोनों मामलों में जांच की जा रही है।